Case ID: 1138465
Sentence 0: İşin halları: Birinci instansiya məhkəməsinin hökmünə əsasən, Məhkum1 təqsirli bilinib məhkum edilmişdir ondan ötrü ki, o, xx xxxx 2018-ci il tarixdən hökm çxarılan dövrə kimi X25 Təchizatı və Satışı İdarəsinin Şəmkir Elektrik Şəbəkəsinin baş mühəndisi vəzifəsində işləyərkən işə laqeyd münasibəti nəticəsində öz xidməti vəzifəsini yerinə yetirməyərək səhlənkarlıq etməklə, «Elektrik qurğularının istismarında təhlükəsizlik texnikası qaydaları»nın 3.1.11 bəndini, «Elektrik qurğularının quraşdırma qaydalarının 1.1.32 bəndini, «Elektrik stansiyaları və şəbəkələrinin texniki istismarı qaydalarının 5.4.15 bəndini, Rayon Elektrik Şəbəkəsinin baş mühəndisinin vəzifə təlimatının 4, 6, 19, 23 bəndlərini pozmaqla, 110/10 kY Şampanzavod Yarmıstansiyasından çıxan, 10 kV-luq Dəllər-Cəyir hava xəttindən qidalanan 5040233/100Kva transformatorun vəziyyətinə nəzarət etməklə bu barədə aktlar tərtib etmədiyinə, transformatora baxışların keçirilməsi, həmçinin transformatora mühafizə aparatlarının birləşdirilməsinin təmin olunmadığını bilməsinə baxmayaraq, hərəkətsizlik edərək hər an kənar şəxslərin, xüsusilə məktəbin həyətinin yaxınlığı olduğundan, şagirdlərin həmin transformatorun tam bağlanmayan qapısından transformatora daxil olmaqla yüksək gərginliyin altına düşərək onları elektrik cərəyanı vurub öldürə biləcəyi imkanını lazımı diqqət və ehtiyatlılıq göstərərək qabaqcadan görməli və görə bilməli olduğu halda bunu görməyərək həmin elektrik transformatorunun mühafizə çəpərinin (gövdə təbəqələrinin) və qapılarının bərpa edilməsini, transformatora baxışların keçirilməsi, həmçinin transformatora mühafizə aparatlarının birləşdirilməsini təşkil etməməklə təhlükəsiz istismar edilməsini təmin etməmiş, nəticədə onun ehtiyatsızlığından Şəmkir rayonu, Dəllər-Cəyir kənd sakini və Şəmkir rayonu, Bəhlul Rüstəmov adına Dəllər-Cəyir kənd tam orta məktəbinin 4-cü sinif şagirdi X8 xx xxxxxx 2019-cu il tarixdə, saat 15 radələrində sinif yoldaşları ilə gizlən-qaç oynayarkən gizlənmək məqsədilə 110/10 kV Şampanzavod Yarımstansiyasından çıxan, 10 kV-luq Dəllər-Cəyir hava xəttindən qidalanan 5040233/100kVA transformatora maneəsiz daxil olaraq gizlənmək istəyərkən onu elektrik cərəyanı vurmuş, nəticədə Şadxan Hüseynovun sol yuxarı ətrafın bazu oynağı səviyyəsindən dezartikulyasiyası ilənəticələnən sol yuxarı ətrafın və kürək nahiyəsinin İV dərəcəli yanıqları, yəni ağırlıq dərəcəsinə görə ümumi əmək qabiliyyətinin üçdə birindən az olmamaqla (75 faiz) daimi itirilməsinə səbəb olan sağlamlığa ağır zərər vurmaya aid edilən xəsarətlər almışdır.